**100 de gâște**

*Ioan Popa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

„Toamna se numără bobocii”

(problemă)

Într-o zi de primăvară

se plimba pe-o potecioară

un gâscan manierat,

tupeist și îngâmfat!...

Și ajunse acest gânsac

pe marginea unui lac

și văzu, din întâmplare,

alte...multe...surioare.

Fiind gâscanul îngâmfat,

mult pe gânduri nu a stat,

zise (atenția să le iște):

-„Bună ziua, 100...gâște!”

Însă una mai isteață

îi dădu problema-n față:

-„Tu, gâscanule umflat,

nu ești bun la...numărat!

Vom fi 100, precum spui,

încă pe-atâtea dacă pui;

și-apoi încă jumătate;

și pe sfert...de-s adunate!

...și cu tine...e obținută

întreaga sumă de o sută!”

Acum, deci...

Întrebare să vă fac:

-Câte gâște erau pe lac???